เทรดวอร์ระอุ! สหรัฐฯคว่ำบาตร “จูไห่ เจิ้นหรง” บริษัทพลังงานจีน ฐานซื้อน้ำมันอิหร่าน
เทรดวอร์ระอุ! สหรัฐฯคว่ำบาตร "จูไห่ เจิ้นหรง" บริษัทพลังงานจีน ฐานซื้อน้ำมันอิหร่าน
เทรดวอร์ระอุ! สหรัฐฯคว่ำบาตร "จูไห่ เจิ้นหรง" บริษัทพลังงานจีน ฐานซื้อน้ำมันอิหร่าน
23 ก.ค. 2562

นายไมค์ ปอมเปโอ รมว.ต่างประเทศสหรัฐเปิดเผยว่า สหรัฐได้ทำการคว่ำบาตรบริษัท จูไห่ เจิ้นหรง ซึ่งเป็นบริษัทพลังงานของรัฐบาลจีน เนื่องจากละเมิดข้อจำกัดที่กำหนดไว้สำหรับภาคอุตสาหกรรมน้ำมันของอิหร่าน สำหรับการคว่ำบาตรบริษัทน้ำมันของจีนเกิดขึ้นท่ามกลางสถานการณ์ความตึงเครียดที่เพิ่มขึ้นระหว่างอิหร่านและชาติตะวันตก รวมถึงความตึงเครียดด้านการค้าระหว่างสหรัฐและจีน
โดยนายปอมเปโอระบุว่า บริษัท จูไห่ เจิ้นหรง ยังคงซื้อน้ำมันดิบจากอิหร่าน หลังจากที่การยกเว้นมาตรการคว่ำบาตรของสหรัฐต่อจีนได้หมดอายุลงเมื่อวันที่ 2 พ.ค.ที่ผ่านมา
ทั้งนี้มาตรการคว่ำบาตรจะส่งผลต่อทรัพย์สินและผลประโยชน์ทั้งหมดในทรัพย์สินของจูไห่ เจิ้นหรง ที่อยู่ในสหรัฐ และยังครอบคลุมการสั่งห้ามนายหยูมิน หลี่ ซีอีโอของจูไห่ เจิ้นหรง ไม่ให้เดินทางเข้าสหรัฐด้วย
อนึ่ง สหรัฐได้กลับมาใช้มาตรการคว่ำบาตรต่ออิหร่านอีกครั้งในเดือนพ.ย.ที่ผ่านมา หลังจากสหรัฐถอนตัวจากข้อตกลงนิวเคลียร์ปี 2558 ระหว่างอิหร่านกับประเทศมหาอำนาจ 6 ชาติ